**עבודת שורשים בהיסטוריה - תשפ"א**

**מהות עבודת השורשים בתיכונט:**

השנה אנו מציינים את הגעתכם לגיל מצוות. על פי המסורת היהודית, בגילאי 12-13 מסתיים שלב הילדות, והנכם מתחילים שלב חדש בחייכם - שלב של בגרות ושל אחריות. באופן סמלי, הינכם הופכים לאנשים בוגרים ומתקבלים אל בני משפחותיכם הבוגרים.

כמוקבל בכיתות ז' בישראל, נציין את הגעתכם למצוות על ידי הכנת "עבודת שורשים". בעבודה זו חוקרים התלמידים את הסיפור האישי של משפחתם. תלמידי בית הספר תיכונט ע"ש אלתרמן, מבצעים את "עבודת השורשים" בדרך ייחודית. יהיה עליכם בכל מקצוע לבצע מטלה שונה המתמקדת בצד אחד של משפחותיכם. את התוצרים הסופיים תעלו לאתר אינטרנט של העבודה, אותו תפתחו באמצעות האתר "wix".

**מהות עבודת השורשים במקצוע היסטוריה:**

במסגרת שיעורי היסטוריה תחקרו את הסיפור ההיסטורי של משפחתכם. לכל אחד מבני המשפחה - סבא, סבתא, אבא, אמא, דוד, דודה, אח, אחות ואפילו לך - יש סיפור היסטורי מיוחד. למעשה, הסיפור ההיסטורי של המשפחה הינו הבסיס של עבודת השורשים. במסגרת העבודה יהיה עליכם לראיין את סבך / סבתך ולשמוע את סיפורו/ה. נושא הריאיון, שנבחר השנה על ידי צוות היסטוריה, הוא "התמודדות עם אירועי משבר".

מדוע נבחר נושא זה? בשנת 2020 חווינו אירוע היסטורי עולמי מסוג "משבר" והוא התפרצות נגיף הקורונה. המשבר השפיע על אנשים רבים בכל רחבי העולם, ואפילו על כל אחד ואחת מאיתנו. לאורך השנה, פתחתם דרכי התמודדות שונות אשר סייעו לכם להתמודד עם המשבר. אבל, חשוב שנזכור, משבר הקורונה הוא לא המשבר הראשון בהיסטוריה! היו משברים רבים לפני הקורונה, ולצערנו יהיו משברים גם אחריה. ההיסטוריה מלמדת אותנו שנוכל להתמודד עם המשבר הנוכחי, בדיוק כפי שהאנושות ידעה להתמודד עם משברים רבים בעבר.

המשימה שלך היא לראיין את סבך או סבתך בנושא אירוע משבר שעמו הם התמודדו בעבר. יהיה עליכם לבחון מהו אותו משבר, ומה הייתה דרך התמודדותם עמו. אולי תוכלו ללמוד משהו מהסיפור האישי של משפחתכם על ההתמודדות עם המשבר הנוכחי?

**הגשה:**

את התשובות יש לכתוב במסמך דוקס שיתופי . את המסמך יש לעלות למקום המיועד לכך בסביבת הלימוד.

**מחוון:**

* 10% חלק א' (שאלות כלליות לסבך/תך)
* 45% חלק ב' (שאלות בנושא משבר לסבך/תך)
* 15% חלק ג' (אימות היסטורי)
* 15% חלק ד' (שאלות אישיות לתלמיד)
* 15% הערכה כללית (הגשה בזמן, כתיבה איכותית, מפורטת, עניינית וברורה)

**בהצלחה!   
צוות היסטוריה ז'**

**שאלות לראיון: (העתיקו את השאלות וענו עליהן במחברת)**

**חלק א': שאלות כלליות לסבך/תך:**

1. מהו השם המלא של סבך/תך?

|  |
| --- |
| השם המלא סבתי הוא סוניה שרה נוסין סימון. |

2. מהו הקשר ביניכם? (מצד אם/אב?)

|  |
| --- |
| הקשר בינינו הוא- סבתא מצד אמא. |

3. באיזו שנה נולד/ה סבך/תך?

|  |
| --- |
| סבתי נולדה בשנת 1947. |

5. היכן נולד/ה סבך/תך? אם לא בישראל, באיזו שנה עלה/תה?

|  |
| --- |
| סבתי נולדה בעיר קולוז'וואר שברומניה וגדלה בהונגריה עד 1956, עלתה לארץ בשנת 1959 מרומניה. |

6. האם לסבך/תך היה שם אחר בילדותם? אם לא, מדוע שונה?

|  |
| --- |
| השם של סבתי לא שונה, נשאר סוניה עד היום. |

**חלק ב': שאלות בנושא משבר לסבך/תך:**

7. האם חווית באופן אישי משבר שהיה חלק מ"אירוע משבר היסטורי"\*? אם כן, מהו היה?

\* דוגמא למשבר היסטורי : מלחמה, השואה, משבר כלכלי, משבר פוליטי, אסון סביבתי, מגיפה ועוד.  
ניתן להתייחס גם להתמודדות עם משבר אישי שנוצרה בגלל אירועים היסטוריים. למשל: עלייה לארץ בעקבות הקמת מדינת ישראל או נפילת ברית המועצות; חיים בעיירת פיתוח שהוקמה בפריפריה על ידי החלטת ממשלה; מגיפת פוליו שהתפרצה בישראל; משבר כלכלי אישי עקב משבר כלכלי לאומי או עולמי וכ"ו.

|  |
| --- |
| סבתי חוותה את המשבר הראשון, שזוכרת היטב, הוא עזיבת בודפשט ב1956 עקב התמרדות ההונגרים נגד ברית המועצות וחזרה לרומניה. אביה היה נספח כלכלי וחייו חיים כלכליים ותרבותיים עשירים. שחזרו לרומניה, חזרו לדירה קטנטונת ופרנסה לא בטוחה, לשפה זרה, בית ספר חדש ותרבות שונה. |

8. באילו שנים התרחש המשבר? ובן/ת כמה היית בזמן הזה?

|  |
| --- |
| המשבר התרחש בשנת 1956, סבתי הייתה בת שמונה וחצי. |

9. היכן התרחש המשבר?

|  |
| --- |
| המשבר התרחש בהונגריה. |

10. האם תוכל/י לפרט במילים שלך על אירוע המשבר, תוך התמקדות בסיפורך האישי ?

|  |
| --- |
| סבתי: מתיחות הורגשה בתחילת 1956 כאשר בית ספר לילדים דיפלומטים נסגר וצורפנו לבית ספר ממלכתי רגיל. היה ליווי משטרתי הונגרי מהבית עד בית הספר וחזרה. לא הורשתי לצאת לחוגים ולספורט שמאוד אהבתי, נשארנו סגורים בבית כל היום. לאחר פרק זמן מה העניינים התלהטו והצבא הרוסי נכנס להונגריה. ראשוני החיילים הרוסים תפסו עמדות על שני צידי נהר הדנובה. לאחר מכן הגיעו משוריינים שנכנסו לכל צומת בעיר. על הגבעות שמסביב בודפשט חנו טנקים. ההונגרים הפגינו והתחילו להילחם נגד החיילים הרוסים שכונה הכוח הכובש. לאחר מכן היה עוצר והרוסים לא אפשרו לאנשים לנוע בדרכים. המתח בבית עלה, היו זמנים שהוריי תכננו לברוח לגבול האוסטרי ולחצות את הגבול, במילים אחרות לברוח מהונגריה. כל ערב היה ויכוח איזה דרך לבחור. אבי סבר שלא כדאי לברוח לאוסטריה בגלל שהרוסים יורים בכל מי שמנסה לחצות את הגבול. לכן הוא פנה לממונים עליו, וביקש חילוץ מבודפשט לקלוז' ( קולוז'וואר). הדרך של 350 קילומטר ערכה כשבוע. בכל מחסום נעצרנו לבירור זכאותינו לעזוב את הונגריה. הרבה פעמים ישנו במחנה צבאי ארעי על מיטות שדה. גם מזון לא היה וקיבלנו מארוחות החיילים שאריות. כאשר הגענו לגבול הרומני אבא שלי נשם לרווחה שהכל הסתיים, ונחזור לחיינו כפי שהיו. אך הדבר לא התממש. גם בגבול רומניה עברנו תשאול, בדיקות, אישורים שהתקבלו מבוקרשט על זכותינו לחזור. בהיגענו לקלוז' ( קולוז'וואר) קרובי משפחה אירחו אותנו עד שקיבלנו מקום מגורים צר ביחס למה שהיה. כבר אז אבי החליט שזה לא מקום בו הוא רוצה לגדל את ביתו ושאנחנו בכל דרך נגיע לארץ ישראל. בקלוז' היו לי שני דודים ודודה עם משפחותיהם. אבא שלי בהתייעצות איתם, פנו לשלטונות לבקש אשרת יציאה מרומניה. לאבי היו קשרים טובים במשרד החוץ בבוקרשט שם יעצו לו לבקש בינתיים אשרות לשני הדודים. התהליך לקח כשנה, הדודים עזבו בסוף שנת 1957 את רומניה לאחר עיקול כל רכושם וכספם. אבי ליווה אותם למעבר הגבול קורטיץ' והצליח להבריח עליהם מעט כסף זר שישמש להם לתחילת החיים בישראל. חיכינו כשלושה חודשים עד שקיבלנו מהם בשורה נפלאה בה הודיעו שהתמקמו בארץ ומצאו עבודה. אח אחד בירושלים והשני בתל אביב. בתחילת שנת 1958 הגשנו בקשה לעזוב את רומניה ולעלות לארץ ישראל. אבי קיבל סרוב מיידי בגלל שהיה שייך לגוף הדיפלומטי וחייב תקופת צינון. דודתי ומשפחתה קיבלו אישור לעלות והתחילו הכנות לעלייה. אבי לא קיבל את הגורל שאנחנו נישאר לבד ברומניה. לאחר התייעצות עם גורמי הממשל הקהילה היהודית ועורכי דין הוחלט שאני ואמי עוזבים את רומניה ואבא נשאר שם. לא היו שלושה חודשים יותר קשים בכל חיי שבמשך זמן זה הייתי צריכה להיפרד מאבא האהוב שלי. קשה היה לי לתפוס שלא אראה אותו יותר. גם אנחנו המשכנו בהכנות לעלייה וביום העזיבה אבא ליווה אותנו אל קורטיץ'. באוזניים שלי היו שני עגילים קטנים שהיו שייכים לסבתי שנספתה באושוויץ. כאשר אנשי המכס עלו לבדוק את הנוסעים אחד מהם ביקש ממני להוריד את העגילים ולמסור לו אותם. אני פרצתי בבכי הסברתי שהם של סבתי ואמרתי: לא מספיק שאתם גונבים את הזיכרון היחיד שיש לי, גם את אבא שלי אתם לוקחים. קיבלתי סתירת לחי מאמא שלי, היא ביקשה סליחה ואותי הכריחו לחתום על מסמך שבו אני מצהירה שאני תורמת את העגילים ליופיה של בוקרשט. אבא חיבק אותי אמר שלום וניחם אותי שעוד נשוב להתראות במהרה. הבכי לא פסק נרדמתי וכאשר התעוררתי היינו בתחנת הרכבת של בודפשט. אכלנו ואמא הסבירה לי שלא נורא הדבר העגילים לא שווים את הבכי שלי. המשכנו במסע, לקראת ערב הגענו לוינה, אמא ביקשה את עזרתי בלשאת את החפצים מהקרון לרציף, אני הייתי עסוקה עם שתי מזוודות שסחבתי, מניחה אותם מרימה את העיניים ואני רואה את אבי מחייך מחבק ומנשק ומודיע לי סוניצ'קה הצלחנו. |

**חלק ב - המשך**

11. מה עזר לך להתמודד עם המשבר?

|  |
| --- |
| מה שעזר לסבתי להתמודד עם המשבר הוא אהבת הוריה והרצון להגיע לארץ ישראל. |

12. האם מישהו/י עזר/ה לך להתמודד עם המשבר?

|  |
| --- |
| מי שעזר לסבתי להתמודד עם המשבר הם הוריה. |

13. תוכל/י בבקשה לתת עצה לילדים בגילי כיצד להתמודד עם אירוע המשבר הנוכחי של הקורונה?

|  |
| --- |
| התמודדות עם אירועי המשבר הקורונה לבני נוער אשר מאבדים את סדר יומם, את המסגרת המשלימה- חוגים, הסתגרות בבית מביא למצב נפשי קשה הדרך הטובה ביותר שסבתי רואה היא תמיד להסתכל קדימה ולקוות לטוב, לבנות סדר יום חדש תעסוקות חדשות, ליצור קשרים משפחתיים חזקים יותר ולנסות להפיק מכל רע את הטוב. |

**חלק ג': אימות היסטורי - יבוצע על ידי התלמיד** (ניתן להיעזר בבני משפחה)

בחלק זה עליך לאמת את הסיפור ההיסטורי של משפחתך, ולבדוק האם ניתן לקשור אותו למאורעות היסטוריים אחרים שהיתחרשו באותה העת. כלומר - עליך לבדוק האם משפחתך הושפעה באופן אישי מאירוע היסטורי גדול יותר.

א. כתבו את שם אירוע המשבר שחוו סבך/תך, המועד והמקום התרחשותו?   
(ניתן להיעזר בתשובות לשאלות 7,8,9)

|  |
| --- |
| 1. שם אירוע המשבר: מרד הונגריה 1956  2. מועד האירוע: 1956  3. מקום התרחשות האירוע: הונגריה- אירופה |

ב. האם המשבר שעליו שמעת קשור לאירוע היסטורי גדול? או קשור לאירועים היסטוריים אחרים? אם כן, כתוב (ניתן להתייעץ עם בני המשפחה)

|  |
| --- |
| החלטת סבא רבא שלי לעבור לרומניה ולא לאוסטריה ב 1956 היה קשור למצב הביטחוני במזרח התיכון. המתיחות בין אנגליה, צרפת, ישראל ומצרים עקב סגירת תעלת סואץ הביא בסופו של דבר לפרוץ מלחמת סיני. סבא רבא שלי לא חשב שצבא של מדינה צעירה בת שמונה שנים שקולטת עלייה מכל ארצות תבל מסוגלת להעמיד צבא מספיק חזק שיעמוד נגד צבא מצרים המצויד בנשק מודרני רוסי. מצד שני הוא חשש לנתק בין נתק לשאר בני המשפחה שנשארו בקלוז' (קולוז'וואר). |

**חלק ד': שאלות אישיות לתלמיד**

15. ציין שלושה דברים שלא ידעת על סבך/תך ולמדת אותם מהראיון.

|  |
| --- |
| 1. סבתא ברחה עם הוריה מהונגריה לרומניה. 2. שסבא רבא שלי הצליח לסדר קודם לאחיו עלייה לארץ ישראל. 3. שסבא רבא היה בסגל הדיפלומטי |

16. מה את/ה יכול/ה ללמוד מהסיפור של סבך/תך בנושא התמודדות עם משבר הקורונה הנוכחי?

|  |
| --- |
| אני יכול ללמוד מהסיפור של סבתא שלי בנושא התמודדות עם משבר הקורונה "שהתקווה היא המפתח לצליחת המשבר". כאשר במצב קשה אדם מציב לעצמו מטרה כלשהי ושואף להגיע אליה, משקיע את כל מרצו, כוחו ומחשבותיו להשגתו הוא בונה לעצמו תקווה. התקווה מאפשרת להמשיך לפעול בדרך חדשה אולי, וכל דרך היא נכונה כדי להשיג את המטרה. |